# data[].attributes.headline
                                                                TYÖPÄIVÄ

# data[].attributes.subject
                                                                TYÖPÄIVÄ

# data[].attributes.body
Paritulkkauksessa tulkit yleensä istuvat/seisovat vierekkäin. Toinen on vuorollaan aktiivitulkki ja toinen tukitulkki. Aktiivitulkki tulkkaa ja tukitulkki on luonnollisesti toisen tukena, täydentää tarvittaessa ja voi tulkata esimerkiksi sormitukset, mikäli niin on sovittu.

Tulkit vuorottelevat yleensä sopimansa ajan välein (yleensä noin 15min). Työtaakan jakaminen auttaa tulkkeja jaksamaan pitkiäkin tilaisuuksia ja tulkkauksen laatu säilyy hyvänä loppuun asti.

Tulkkaustilannetta ennen on hyvä sopia toimintatavoista esim. vuoron pituudesta, tavasta jolla aktiivitulkki pyytää toista auttamaan (esim. kallistamalla ylävartaloa tukitulkin suuntaan) jne.

# data[].attributes.body
Asiakkaita voi olla vauvasta vaariin. On kehitysvammaisia, liikuntarajoitteisia, puhevammaisia, kuurosokeita, kuuroutuneita, huonokuuloisia, implantoituja, maahanmuuttajia... äidinkieleltään viittomakielisiä, kaksikielisiä, myöhemmällä iällä viittomaan oppineita... kirjo on laaja.

IKÄ: asiakkaan ikä tulisi huomioida valmistautuessa ja itse tulkkaustilanteessa. Erityisesti, jos tulkilla ja asiakkaalla on suuri ikäero kannattaa puhe- ja viittomistyyliin kiinnittää huomiota.

KIELI: työkeikan saavuttua tulee tarkistaa millä kielellä ja tavalla asiakas kommunikoi. Tavatessa asiakkaan tulee vielä varmistaa kommunikointitapa ja siihen liittyvät toiveet.

# data[].attributes.body
Nykyään tulkit työskentelevät pääasiassa tulkkauspalvelua järjestävissä yrityksissä tai vaihtoehtoisesti yksityisyrittäjinä. Freelancer-tulkkina työskentely ei ole enää mahdollista.

Palveluntuottajat on valittu kelan kilpailutuksen kautta.

Vaikka suurin osa tulkeista työskentelee tulkkauspalvelua järjestävissä yrityksissä, on työ kuitenkin pääasiassa itsenäistä. Tulkin ei välttämättä tarvitse pitkään aikaan käydä toimistolla näin halutessaan eli oma työyhteisö voi jäädä hyvinkin etäiseksi. Toisaalta yrityksessä työskentely kuitenkin antaa jonkinlaisen työyhteisön ja työpaikalla voidaan järjestää koulutuksia ja hyvinvointipäiviä, joiden aikana omat työkaverit tulevat tutummiksi.

# data[].attributes.body
Koska tulkin työhön kuuluu oleellisesti paikan vaihtaminen useitakin kertojan työpäivän aikana, lasketaan matkoihin kuluvat ajat pääasiassa työajaksi ja tältä ajalta saa joko palkkaa tai matkakorvauksia riippuen työsuhteesta. Joka matkasta tehdään jokatapauksessa matkalasku kelalle. Poikkeuksena opiskelutulkkien työmatkat, joista ei makseta korvausta.

# data[].attributes.body
Tulkkauskeikan jälkeen tulee tehdä kelalle raportti toteutuneesta (tai toteutumattomasta) tulkkauksesta. Raportti sisältää mm. tulkkauksen keston, matkan pituuden kotoa/toimistolta tulkkauspaikalle jne.

# data[].attributes.body
ALUKSI: tulkkaustilanteen alussa esittäydytään asiakkaalle. Samalla kannattaa keskustella hetki asiakkaan kanssa ennen tulkkauksen alkua. Siinä voi kysellä vielä oleellisia tarkennuksia ja samalla kiinnittää huomiota asiakkaan kommunikointitapaan, käsialaan, sanavalintoihin jne. Myös kuulevaa/kuulevia asiakasta/asiakkaita olisi hyvä huomioida etenkin, jos tilanne vaikuttaa olevan uusi. Kertoa vaikka pikainen infopaketti alkuun siitä miten tulkkia käytetään.

TULKATESSA: tulkkausta voi tehdä joko yksin tai paritulkkauksena ja se voi tapahtua simultaanisti tai konsuketiivisti, mutta viittomakielentulkin työssä tulkkaus tapahtuu yleensä simultaanisti. Tulkatessa aivojen kapasiteetti on kovassa käytössä. Tulkin on tärkeää olla hyvin levännyt ja syönyt ennen tulkkausta ja muutoinkin huolehtia omasta hyvinvoinnistaan, jotta tulkkaus onnistuu. Tulkkauksen aikana täytyy havainnoida asiakasta, näkeekö hän (olenko sijoittunut hyvin vai pitäisikö siirtyä), ymmärtääkö hän ja sujuuko kommunikointitilanne.

TULKKAUKSEN JÄLKEEN:
tulkkauksen loputtua kannattaa vaihtaa muutama sana asiakkaan kanssa ja ottaa vastaan palautetta tulkkauksen sujuvuudesta.

# data[].attributes.body
Ennen tulkkausta tulkin on hyvä valmistautua.
- pyytää tarvittaessa materiaalia ja tutustua siihen
- tarkastaa mikä tulkkaustapa (puheelle tulkkaus, viitottupuhe, taktiili...)
- käydä mielessään läpi mitä on tulossa (millainen tilanne tai tilaisuus, ketä mahtaa olla paikalla jne.)
- kerrata, palauttaa mieleen tulevan aihepiirin sanastoa
- pukeutuminen! Sisällä vai ulkona, hieno vai rento tilaisuus.

Jos kyseessä jokin tilaisuus, seminaari, konfferenssi tms. on hyvä miettiä
- ketä on puhumassa, heidän "tittelit" ja mitä tahoa henkilöt edustavat
- voiko puhujan puhe/esiintymistyylistä saada tietoa (videomateriaalia netistä)
- millainen yleisö (tilaisuudessa yleensä ja tulkin käyttäjä(t)

# data[].attributes.body
Tulkin työympäristöt vaihtuvat jatkuvasti. Ainoastaan opiskelutulkki pysyy pääasiassa samassa työympäristössä eli oppilaitoksen tiloissa. Asioimistulkki tekee töitä siellä missä asiakas (tai kuka tahansa meistä) liikkuu, esimerkiksi kaupassa, virastoissa, harrastuksissa, sairaalassa, teatterissa jne.